**Душан Анђелковић** (Београд, 28. јул 1910. ‒ Београд, 6. мај 1997) био је српски и југословенски књижевник.

Биографија
----------

Анђелковић је рођен у Београду, 28. јула 1910, од оца Димитрија и мајке Косаре. Одрастао је у Савамали (у "Три кључа", крај изнад некадашње Баре Венеције). У Београду је завршио гимназију, стручну школу Министарства финансија и Економски факултет. Радио је унутрашњости Србије, а после ослобођења 1944. године у синдикату, Издавачком предузећу "Рад" и Савезном извршном већу. У Четвртој београдској гимназији у Београду историју му је предавао Милош Црњански, а српски језик и књижевност Момчило Настасијевић, што је, по његовим речима, утицало да већ у шеснаестој години објави своју прву песму и да се касније посвети писању.

Пре Другог светског рата објављивао је песме по многим листовима и часописима, поред осталих у *Летопису Матице српске* и у *Српском књижевном гласнику*. Само мањи део тих песама обухваћен је првом објављеном збирком.

У романима обухвата бурно време од 1900. године до краја века и описује углавном Београд, нарочито део у којем је одрастао - крај око "Три кључа" у Савамали(сада Сарајевска улица), Бару Венецију и такозвану Лудничку башту, коју у својим романима сматра симболом живота.

Био је ожењен Маријом (1910-2005), са којом је имао децу Миливоја (1940) и Владимира (1946).

Дела
----

### Поезија

* *Вечно жито*, збирка песама (издање аутора, Београд, 1938), COBISS.SR-ID 23753991 у *Народној библиотеци Србије*
* Зидови од сунца*, збирка песама (Рад, Београд, 1958), COBISS.SR-ID 46665479 у* Библиотеци Матице српске Србије *и*
* *Брадати анђели*, збирка песама (постхумно, Београд, 1997. године.

### Романи

* *Таван*, роман (Отокар Кершовани, Ријека, 1963), COBISS.SR-ID 63399687 у *Библиотеци Матице српске Србије*;
* *Деца и рибе*, роман, (Отокар Кершовани, Ријека, 1965), COBISS.SR-ID 94135303 у *Библиотеци Матице српске Србије*;
* *Путовања у Нови Сад*, роман ( Матица српска, Нови Сад, 1977);
* *Скок*, роман (Слово љубве, Београд 1978), COBISS.SR-ID 11820039 у *Библиотеци Матице српске Србије*;
* *Златно средиште света*, роман (Матица српска, Нови Сад, 1989), ISBN 86-363-0139-4 (Брош.);
* *Лудничка башта*, роман (Књижевне новине, Београд, 1990, ISBN 86-391-0093-4 и
* *Аписова ружа*, роман (Српска књижевна задруга, Београд, 1992), ISBN 86-379-0346-0

### Радио драме

* *Велики играч*, радио-драма (Радио Београд, емитована 14. 12. 1968 и 18. 08. 1969. године);
* *Победник*, радио-драма (Радио Београд, 1974) и
* *Божанство*, радио драма (постхумно, Радио Београд, лето 2005. године).

### Дела у рукопису

У рукопису је оставио завршене рукописе: романе *Мач истрошених корица*, *Бело доба*, *Смешећи се као Јапанац* и *Ноћне птице лепо певају*; збирку приповедака *Невидљива лица* (или *Невидљива љубав*); радио-драме *Камион већи него кућа* и *Бунтовник*.

Награде
-------

• На конкурсу Телеграма, Загреб, 1963. године за роман Таван;
  

• На конкурсу Телеграма, Загреб, 1965. године за роман Деца и рибе;
  

• На конкурсу Радио Београда 1974. године за радио-драму Победник;
  

• Награда „Душан Баранин" Српске књижевне задруге 1992. године за роман Аписова ружа.

Спољашње везе
-------------

Био-библиографија, поезија, изводи из критика, веза за изводе из романа на Амика.рс Душан Анђелковић ];